Source: https://politeia.org.ro/stiri-revista-presei/revista-presei-30-august/62276/?replytocom=204274
Timestamp: 2020-02-26 04:00:29+00:00

Document:
Revista Presei – 30 august. “Cum ajunge un criminal sa faca 5 ani de inchisoare si un violator doar 3.” | PoliteiaWorld
Home » Stiri / Revista Presei	» Revista Presei – 30 august. “Cum ajunge un criminal sa faca 5 ani de inchisoare si un violator doar 3.”
Revista Presei – 30 august. “Cum ajunge un criminal sa faca 5 ani de inchisoare si un violator doar 3.”
30/08/2019 Autor desy.demeter Categorii: Stiri / Revista Presei
Buna dimineata intr-o zi de vineri, 30 august! Caniculă în mai multe zone ale țării, cu temperature maximă de 36 de grade Celsius. În unele regiuni sunt posibile ploi slabe.Cele mai ridicate temperaturi se vor înregistra în sudul țării. Maximele vor începe de la 28 de grade Celsius la Constanța și vor ajunge până la 36 de grade Celsius în jumătatea sudică a țării. Sunt anunțate ploi slabe, mai ales după-amiaza și seara, la munte. și, izolat, în nord-vestul țării. Ploile, deși este posibil să fie însoțite de descărcări electrice, vor fi de scurtă durată. La munte, temperaturile vor fi cuprinse între 18 și 25 de grade Celsius. Este posibil ca în cea de-a doua parte a zilei vremea să fie instabilă, izolat. La mare, vremea continuă să fie foarte frumoasă, atât astăzi, cât și în acest weekend. Temperaturile vor ajunge până la 28-29 de grade Celsius. Apa mării va avea în jur de 25 de grade Celsius. In Bucuresti maxima va fi de 33 de grade Celsius.
Cu rabojul, la socoteala pedepsei – Un judecator arata cum ajunge un criminal sa faca doar 5 ani de inchisoare ..…Judecatorul Daniela Panioglu, de la Sectia Penala a Curtii de Apel Bucuresti, explica mecanismele prin care actuala legislatie penala permite infractorilor sa primeasca pedepse usoare pentru infractiuni foarte grave. Atat noul cod penal care a diminuat pedepsele, cat si legea recursului compensatoriu care a permis iesirea mai rapida din inchisoare a celor condamnati au dus la cresterea alarmanta a criminalitatii, in special a infractiunilor comise cu violenta, arata judecatorul Daniela Panioglu.”Am dorit sa se cunoasca, pe scara cat mai larga, impotenta legii penale de a apara partea corecta a societatii. L-am considerat un subiect de actualitate, intrucat se efecueaza, in continuare, mutilari ale legislatiei penale, printre care relaxarea conditiilor privind liberarea conditionata. In plus, nu se doreste reevaluarea recursului compensatoriu …. Dupa atatea lupte juridice de-a lungul mai multor ani, pentru modificarea legislatiei penale si adaptarea acesteia la nu stiu ce, sa vedem ce se intampla atunci cand fata de un inculpat exista probe clare de vinovatie cu privire la savarsirea infractiunii de omor simplu, prevazuta de art.188, alin.1, Cod penal, pentru care limitele speciale ale pedepsei principale sunt cuprinse intre 10 ani inchisoare si 20 de ani inchisoare. Cum ajunge un criminal sa faca 5 ani de inchisoare si un violator doar 3 Sa presupunem ca inculpatul formuleaza un denunt cu privire la comiterea unei infractiuni de catre altul sau altii, pe care, pana la momentul propriei trageri la raspundere penala, nu a adus-o la cunostinta organelor judiciare, intrucat nu avea aceasta obligatie, cu exceptia unei infractiuni contra vietii sau care a avut ca urmare moartea unei persoane, cand legea penala prevede obligativitatea instiintarii, de indata, a autoritatilor judiciare. In acest caz, judecatorul are obligatia, si nu facultatea, de a retine in favoarea sa cauza speciala de reducere la jumatate a limitelor speciale ale pedepsei inchisorii, prevazuta de art.19 din Legea nr.682/2002, privind protectia martorilor, ceea ce inseamna ca, in exemplul ales, limitele speciale ale pedepsei sunt cuprinse intre 5 ani inchisoare si 10 ani inchisoare. Mai departe, inculpatul opteaza pentru procedura simplificata, prevazuta de art.374, alin.4, Cod de procedura penala, raportat la art.396, alin.10, Cod de procedura penala, situatie in care limitele speciale se mai reduc, in mod obligatoriu, cu inca o treime. Prin urmare, inculpatului ii poate fi aplicata pedeapsa inchisorii in minimul special de 3 ani si 4 luni inchisoare si in maximul special de 6 ani si 8 luni inchisoare. Sa presupunem ca este condamnat, in mod definitiv, la maximul special de 6 ani si 8 luni inchisoare. Pe parcursul executarii, beneficiaza, potrivit art.55/1, alin.1 din Legea nr.167/2017, privind recursul compensatoriu, de 6 zile inchisoare executate suplimentar, pentru fiecare perioada de 30 zile executate in conditii necorespunzatoare. In acest exemplu, condamnatul va executa efectiv, pentru infractiunea de omor pe care a comis-o, pedeapsa de 5 ani, 5 luni si 25 zile inchisoare, maximul care poate fi executat, stabilit ope legis, prin urmare fara nici o interventie din partea judecatorului. Nu se pune problema liberarii conditionate, care inseamna aprecierea instantei de judecata. In acelasi mod, se obtin si se executa pedepse derizorii pentru alte infractiuni grave, precum talharia calificata de la art.234, alin.2, Cod penal, prin urmare talharia comisa in imprejurari grave, cea mai des intalnita in practica judiciara, pentru care maximul de pedeapsa care poate fi executat efectiv este de 2 ani si 8 luni inchisoare. Sau pentru infractiunea de viol, in varianta agravata de la art.218, alin.3, Cod penal, printre care violul comis asupra unui minor, maximul de pedeapsa care poate fi executat, in conditiile aratate, este de 3 ani, 3 luni si 18 zile inchisoare, iar pentru varianta agravata de la art.218, alin.4, Cod penal, care presupune infractiunea de viol urmata de moartea victimei, maximul de pedeapsa care poate fi executat este de 4 ani, 10 luni si 7 zile inchisoare. Pentru infractiunea de trafic de droguri de mare risc, prevazuta de art.2, alin.2 din Legea nr.143/2000, in cazul careia, in practica judiciara, sunt formulate cele mai multe denunturi, maximul de pedeapsa care poate fi executat efectiv este de 3 ani, 3 luni si 18 zile inchisoare, indiferent de cantitatea drogului de mare risc traficata.Integral: http://www.ziare.com
Cristi Danilet – judecator: Azi s-a respins de Camera Deputaților proiectul legii privind amnistia (adică ștergerea infracțiunilor din istoricul unor persoane) și grațierea (adică iertarea de pedeapsă a anumitor persoane). Să nu uitam: acest proiect a fost aprobat de Guvern în noaptea de 31 ianuarie 2017, odată cu celebra OUG 13. Era unul din cei doi elefanți din camera Guvernului. Proiectul a fost aprobat apoi tacit de Senat. A determinat mii de dezbateri. Erau unii care ne convingeau de mama focului că sunt oameni în penitenciare pe nedrept și chiar își cereau scuze (ceva politicieni, dar parca și un magistrat de comercial), alții că sunt prea mulți deținuți în penitenciare și riscam condamnări la CEDO și alții cum că trebuie un ‘moment zero’ (mda, și cel care făcea afirmația asta chiar fusese mare cândva). Și… minune: azi nu mai era valabil niciunul din aceste argumente. Păi așa ne spune înțeleptul: ‘timpul le rezolva pe toate’, dar noi nu vrem sa pricepem și pace! Sursa: https://www.facebook.com
Sectia pentru judecatori a CSM il acuza pe Iohannis de ingerinte deosebit de grave la adresa independentei Justitiei Sectia pentru judecatori a CSM a condamnat, joi, faptul ca presedintele Klaus Iohannis a respins “in integralitate” remanierea propusa de premierul Viorica Dancila, sustinand ca propunerile primite sunt inacceptabile. Astfel, Sectia pentru judecatori a CSM il acuza pe Iohannis de ingerinte deosebit de grave la adresa independentei Justitiei.”In raport de afirmatiile presedintelui Romaniei formulate in data de 28 august 2019, cu ocazia respingerii propunerii de numire in functia de ministru al Justitiei a unui judecator, Sectia pentru judecatori a Consiliului Superior al Magistraturii condamna public astfel de acte ca fiind ingerinte deosebit de grave la adresa independentei Justitiei. Sectia pentru judecatori subliniaza in mod ferm ca motivarea prezentata public de catre presedintele Romaniei pentru justificarea respingerii propunerii in functia de ministru al Justitiei a unui judecator, prin referiri nejustificate si nedovedite cu privire la independenta si probitatea sa profesionala, reprezinta o incalcare grava a independentei si prestigiului Justitiei”, acuza CSM intr-un comunicat remis Ziare.com. In document se precizeaza ca CSM si puterea judecatoreasca, prin instantele judecatoresti, “sunt singurele autoritati indreptatite prin dispozitiile expres prevazute in Constitutie si in legislatia organica sa decida daca un judecator are sau nu toate calitatile cerute de dispozitiile legale pentru exercitarea functiei”. Sectia pentru judecatori a CSM sustine ca afirmatiile presedintelui la adresa Danei Girbovan, propusa pentru Ministerul Justitiei, “persoana care a indeplinit functia de judecator mai mult de 19 ani, reprezinta, in lipsa oricarei constatari a veridicitatii acestora in cadrul mecanismelor legale si constitutionale anterior amintite, un vadit atac la adresa independentei si prestigiului justitiei”. Integral: http://www.ziare.com
Trei judecatori se delimitează de comunicatul președintei CSM, Lia Savonea, care o apără pe Dana Gârbovan și îl acuză pe Klaus Iohannis de ingerințe deosebit de grave în justiție Trei judecători din CSM, Andreea Chiș, Mihai Bălan și Bogdan Mateescu, se delimitează de comunicatul dat publicității, joi, de președintele instituției, Lia Savonea, în care această o apără pe Dana Gârbovan și îl acuză pe Klaus Iohannis de ingerințe deosebit de grave în justiție după ce a respins numirea judecătorului în funcția de ministru. Din argumentele celor trei, obținute de G4Media.ro, rezultă că judecătorul Andreea Chiș susține că un astfel de comunicat poate plasa CSM în contextul campaniei pentru prezidențiale, judecătorul Mihai Bălan consideră că procedura de numire a ministrului este eminamente politică și nu are legătură independența justiției iar judecătorul Bogdan Mateescu arhitectura constituțională nu permite unui judecător în funcție să fie nominalizat ministru. Argumentele judecătorului Andrea Chis: ”Un fost judecator este cea mai potrivita persoana pentru a fi desemnata ministru al justitiei. Indiferent, insa, de opinia noastra asupra calitatilor personale si profesionale ale unui coleg propus, in circumstantele date, un astfel de comunicat poate plasa institutia noastra in contextul campaniei electorale pentru prezidentiale, in care Presedintele si Primul Ministru, cele doua persoane implicate in numire, sunt candidati. Acesta este motivul principal, pe care il consider suficient, pentru care ma opun unui astfel de comunicat in acest moment. In masura in care nu sunteti de acord cu opinia mea, va rog sa mentionati ca decizia de a da comunicatul a fost luata cu majoritate.” Argumentele judecătorului Mihai Bălan: ”Nu sunt de acord cu emiterea acestui comunicat deoarece intreaga procedura de modificare a componentei Guvernului Romaniei este una eminamente politica si nu are nicio legatura cu independenta justitiei. Atat propunerea formulata de Primul Ministru cat si decizia Presedintelui Romaniei sunt acte politice si, in calitate de membru al Consiliului Superior al Magistraturii, nu doresc sa fiu implicat in niciun fel in aceste actiuni. In discursul Presedintelui nu exista nicio referire la independenta sau probitatea profesionala a dnei Girbovan care sa atraga o reactie de acest fel din partea CSM. Dna Girbovan a participat la aceasta procedura nu in calitate de reprezentanta a Autoritatii judecatoresti ci de candidat propus de partidul de guvernamant. Integral: https://www.g4media.ro
Mai poate Dana Gîrbovan să îşi retragă demisia? Explicațiile juriștilor Părerile specialiştilor în Drept sunt împărţite în cazul deciziei anunţate de Dana Gîrbovan de a-şi retrage demisia înaintată Consiliului Superior al Magistraturii în momentul în care a fost propusă de PSD pentru funcţia de ministru al Justiţiei. Juriştilor consultați de G4Media.ro consideră însă în unanimitate că judecătoarea Gârbovan și-a compromis imaginea, acceptând propunerea premierului Viorica Dăncilă. Dana Gîrbovan nu mai poate fi primită în magistratură pentru că, dacă se consideră că încă era judecător în momentul în care propunerea de ministru a ajuns pe masa lui Klaus Iohannis, este afectat principiul separației puterilor în stat. Asta înseamnă că Gîrbovan făcea parte și din puterea judecătoreacă si din cea executivă, a declarat pentru G4Media.ro un judecător care doreşte să îşi păstreze anonimatul. Aceeaşi opinie a fost lansată pe pagina sa de facebook şi de magistratul Cristi Danileţ. …. Marele semn de întrebare rămâne dacă preşedintele Consiliului Superior al Magistraturii, Lia Savonea, considerată apropiată de Dana Gîrbovan, a trimis sau nu decizia Secţiei pentru Judecători, prin care s-a aprobat demisia lui Gîrbovan. Potrivit informaţiilor jurnaliştilor de la romania.europaliberă.org, acest document nu ar fi ajuns la Palatul Cotroceni şi prin urmare Klaus Iohannis nu putea semna decretul de eliberare din funcţia de magistrat a Danei Gîrbovan. G4Media.ro a cerut un punct de vedere Consiliului Superior al Magistraturii pe acest subiect, însă deocamdată nu am primit niciun răspuns. În CSM a mai existat un caz al unei judecătoare care a demisionat, apoi a revenit asupra demisiei din magistratură, înainte însă ca Secția pentru Judecători să îi ia act de solicitarea sa. În cazul altor doi magistraţi care au preluat funcţia de ministru al Justiţiei, Mona Pivniceru şi Robert Cazanciuc, ambii şi-au dat înainte demisia din magistratură. Integral: https://www.g4media.ro
Ce variante constituționale sunt după refuzul președintelui de a aproba remanierea guvernamentală / Zegrean: Guvernul Dăncilă se poate târî așa mult și bine Refuzul președintelui Klaus Iohannis de a aproba remanierea guvernamentală o pune pe Viorica Dăncilă în situația de a merge să ceară votul Parlamentului, însă ea poate rămâne în funcție, cu actuală formulă de Executiv, chiar și în cazul unui vot împotrivă al parlamentarilor, spune fostul președinte al Curții Constituționale Augustin Zegrean. Premierul poate fi scos din funcție, cu tot cu cabinet, numai prin moțiune de cenzură, altă situație nu există, a adăugat el. Situația creată prin plecarea ALDE de la guvernare ne duce la soluțiile date de articolul 85, alineatul 3 din Constituție – remaniere guvernamentală. Pentru că prin această remaniere se schimbă compoziția politică a Guvernului, președintele nu poate să semneze decretul de numire a noilor miniștri decât cu aprobarea Parlamentului. Aceasta este soluția la care a recurs, de altfel, Klaus Iohannis, care o trimite pe Viorica Dăncilă în Parlament pentru “o nouă confirmare în Parlament”. Fostul președinte al Curții Constituționale Augustin Zegrean a explicat pentru HotNews.ro că nu este vorba despre un vot de încredere pe care trebuie să îl obțină premierul în Parlament, ci merge acolo pentru aprobarea remanierii, în legislația din România neexistând instituția votului de încredere. Ce variante sunt: – Dacă Parlamentul aprobă remanierea, președintele este obligat să semneze decretele de numire a miniștrilor. – Dacă Parlamentul respinge remanierea, rămâne actuala formulă guvernamentală, nu pică Guvernul, rămâne cu miniștrii actuali, iar premierul propune interimari, care nu pot sta mai mult de 45 de zile. “Prim-ministrul este în funcție și nu poate fi scos din această calitate decât prin moțiune de cenzură. Soluția firească pentru căderea Guvernului este moțiunea de cenzură. Numai așa cade Guvernul și poate fi pus un nou guvern, pentru că astfel se poate târî așa mult și bine, cu ce mai rămâne din acest guvern. Este exact ca la Babilon: Doamne, dacă vrei să îi pierzi încurcă-le limbile”, a declarat Zegrean. Pentru Viorica Dăncilă, există și posibilitatea să nu se mai prezinte în fața Parlamentului și să renunțe la remaniere, propunând interimari. Teoretic, Cabinetul Dăncilă ar putea rămâne la Palatul Victoria până după alegerile prezidențiale. Integral: https://www.hotnews.ro
Planul lui Klaus Iohannis cu guvernul Dăncilă. Variantele luate în calcul de PSD Din ieșirea Klaus Iohannis de miercuri seară se înțelege că președintele preferă să țină guvernul Dăncilă în perfuzii până la alegerile din noiembrie și eventual să forțeze anticipate imediat după, mai ales că se prefigurază un mic dezastru electoral pentru PSD. Președintele a condiționat preluărea guvernării acum, înainte de prezidențiale, de prezența tututor partidelor de opoziție într-un eventual cabinet de tranziție. Adevărul este că nimeni nu câștigă din asumarea guvernării în plină campanie pentru prezidențiale. În conecință, președintele Iohannis a pus o condiție imposibilă pentru formarea unui nou guvern, sugerând că din el trebuie să facă parte toate partidele din opoziție. Deși nu-și doresc guvernarea în următoarele două luni, PNL și președintele Iohannis se văd nevoiți să spună invers pentru a nu fi acuzați că fug de responsabilitate. După ce a respins cele trei propuneri de ministru, Klaus Iohannis a indicat ce așteaptă de la premierul Dăncilă: ”actualul guvern are nevoie de o nouă confirmare în Parlament, printr-o procedură pe care le solicit să o declanșeze”. De ce preferă Iohannis un guvern paralizat. Prin urmare, premierul Dăncilă trebiue să meargă în Parlament cu întreg cabinetul după retragerea ALDE deoarece s-a schimbat compoziția politică a guvernului. Unii juriști consideră că Guvernul NU cade automat dacă nu obține voturile necesare, deoarece procedura nu reprezintă un vot de încredere. Guvernul, potrivit Constituției, pică numai dacă este demis ca urmare a votării unei moțiuni de cenzură. Pe de altă parte, Victor Ponta a spus deja că dacă Dăncilă nu reușește să strângă cele 234 de voturi, guvernul este demis. Doar Curtea Constituțională poate stabili care din cele două interpertări se aplică în cazul de față, însă atenție mare! Problema nu va fi tranșată prea repede. Premierul Dăncilă are la dispoziție 45 de zile să meargă în Parlament. Foarte probabil va negocia intens susținere, va trage de timp. Chiar dacă nu pică automat, un eșec în Parlament ar însemna încă o delegitimare cruntă a guvernului și a PSD în buza campaniei electorale. Menținerea unui guvern total compromis în ochii publicului până la alegeri reprezintă varianta optimă pentru Klaus Iohannis și PNL. Acesta este și motivul pentru care liberalii vor să împingă moțiunea de cenzură către data alegerilor, potrivit informațiilor G4Media.ro. Ce poate să facă Dăncilă. … Dăncilă a comis din nou o mulțime de erori flagrante de comunicare politică. A împărțit electoratul în două, femei contra bărbați, și a chemat alături de ea ”toți oamenii de bine”. Ultima dată i-a chemat Iliescu prin anii 90 și n-a ieșit prea bine 🙂 Nu-i de mirare în aceste condiții că în PSD se discută în aceste zile inclusiv varianta ieșirii de la guvernare, retragerea Vioricăi Dăncilă din cursa prezidențială (motive oricând se găsesc, inclusiv de natură personală) și susținerea lui Mircea Diaconu, candidatul independent luat în brațe de Pro România și ALDE. Este de altfel oferta publică făcută de fostul premier, Victor Ponta. Într-un astfel de scenariu, Pro România intră la guvenare fără ezitare. Odată instalat la putere, cuplat la resurse și cu Dăncilă scoasă pe tușă, Ponta are drumul deschis către preluarea PSD. Integral: https://www.g4media.ro
AEP a decis sa nu ramburseze sumele cerute de PSD pentru campania de la europarlamentare Autoritatea Electorala Permanenta (AEP) a decis sa nu ramburseze sumele cerute de PSD pentru campania de la alegerile europarlamentare din luna mai. Motivul: documentele au fost semnate de fostul trezorier al partidului, Mircea Draghici, trimis in judecata de DNA pentru delapidare si utilizarea subventiilor in alte scopuri decat acelea pentru care au fost acordate. Potrivit Europa Libera, toate partidele si-au primit banii, mai putin PSD, care ceruse pentru rambursare 3,38 milioane de lei. Social-democratii vor depune o contestatie la decizia AEP. Amintim ca Mircea Draghici a demisionat din functia de trezorier al Partidului Social Democrat pe 5 iunie. Initial, AEP a sustinut ca semnatura lui Mircea Draghici pe documentele depuse nu reprezinta o problema. Iata un raspuns al AEP obtinut de sursa citata in 30 iulie 2019: “Cererea de rambursare se intocmeste si se depune de catre mandatarul financiar coordonator, documentele depuse de mandatarul financiar fiind semnate de domnul Mircea Draghici, ca reprezentant al formatiunii politice si mandatarul financiar. Din datele detinute de AEP, conform registrului fiscal al partidelor politice, din data de 17.04.2019 pana la data de 17.07.2019, cand formatiunea politica precizata, a transmis o adresa de inaintare prin care a a instiintat Autoritatea Electorala Permanenta de modificarea functie de presedinte si a functiei de trezorier, respectiv doamna Dancila Viorica si domnul Stefan Mihu, institutia noastra nu a fost instiintata de alte modificari. Tinand cont de prevederile articolului 28 din legea 334/2006 privind finantarea partidelor politice, conditiile de invalidare sunt cele prevazute de lege si nu de semnatura trezorierului“. Problema este insa ca Mihai Draghici a semnat o hartie, in calitate de reprezentant legal nu de trezorier, din partea PSD pe 26 iunie, in timp ce formatiunea a trimis un alt document catre AEP in care anunta ca reprezentantul legal la acea data era premierul Viorica Dancila. Integral: http://www.ziare.com
Guvernul a imprumutat deja 80% din ceea ce a anuntat pentru tot anul Statul roman a imprumut deja in primele opt luni ale anului 58,3 miliarde de lei, peste 80% din aproximativ 72 miliarde de lei, care reprezinta suma propusa pentru tot anul. Astfel, Guvernul a imprumuat in august inca 3,86 miliarde de lei, ajungand in 2019 la 58,3 miliarde de lei, arata Profit.ro. Totusi, fata de luna iulie, in august imprumutul a fost mai mic. Atunci suma a fost de 14,2 miliarde de lei, incluzand fonduri atrase prin vanzarea de obligatiuni in valoare de 2 miliarde de euro pe pietele externe la inceputul lunii, cat si imprumuturi luate de la banci si investitori de pe piata interna, in total 4,72 miliarde de lei, potrivit calculelor sursei citate. In aceste conditii, statul mai poate imprumuta pana in decembrie doar 14 miliarde de lei. Daca se va mentine ritmul din august, acest lucru ar fi posibil. Integral: http://www.ziare.com
Suntem tot mai putini si mai batrani – Aproape un sfert de milion de romani au emigrat in 2018. Cat a scazut populatia tarii Populatia rezidenta in Romania a scazut in 2018 cu 125.500 de persoane, ritm crescut fata de cel din anul precedent, din cauza declinului demografic si a emigratiei, arata datele publicate joi de Institutul National de Statistica (INS). La 1 ianuarie 2019, Romania avea 19,4 milioane de locuitori. Populatia rezidenta cuprinde totalitatea persoanelor (cetatenie romana, straina sau fara cetatenie) care au resedinta obisnuita in Romania, pentru o perioada de cel putin 12 luni, potrivit INS. Declinul din 2018 este mai mare decat cel inregistrat in 2017, cand populatia rezidenta in Romania a scazut cu 120.700 de persoane. La 1 ianuarie 2018, populatia rezidenta in Romania numara 19,524 milioane persoane, arata statisticile oficiale. Cauza principala a acestei scaderi o reprezinta sporul natural negativ, numarul persoanelor decedate depasind numarul nascutilor-vii cu 75.729 persoane (71.125 persoane in 2017). De asemenea, soldul migratiei internationale temporare de lunga durata a fost negativ (-57.582 persoane).”Romania continua sa fie o tara de emigrare, fenomenul de emigrare constituind cea de a doua cauza principala a reducerii populatiei tarii. Soldul migratiei internationale in anul 2018 a fost negativ, numarul emigrantilor depasind numarul imigrantilor cu peste 57.000 persoane. In cursul anului 2018, barbatii au emigrat intr-o proportie mai mare decat femeile (59,6%) . Si in randul imigrantilor, barbatii au fost majoritari (54%) “, se arata in comunicat. Practic, anul trecut eu emigrat 142.311 de barbati si 96.615 de femei, adica 238.926 de romani. La 1 ianuarie 2019, populatia rezidenta din mediul urban a fost de 10,45 milioane persoane, in scadere cu 0,5% fata 1 ianuarie 2018. Populatia feminina la 1 ianuarie 2019 a fost de 9,934 milioane persoane, in scadere cu 0,4% fata de aceeasi data a anului precedent. Integral: http://www.ziare.com
Ministerul Educației se răzgândește: Profesorii cu note sub 5 la titularizare pot participa la suplinire/ Lixandru, secretar de stat: Eu nu pot îngrădi dreptul unei persoane de a participa la un concurs Profesorii care au luat note sub 5 la titularizare și cei care au părăsit examenul astă vară pot intra în sistemul de educație pentru alte concursuri, precum suplinirea sau ocuparea unui post direct la școala dacă există vreun post vacant. Astfel, măsura potrivit căreia cei care au primit note sub 5 nu pot fi suplinitori, anunțată de Ministerul Educției în urmă cu o lună, nu mai este valabilă. Oficialii de la Ministerul Educației au trimis o notă, zilele trecute, către inspectoratele școlare, prin care arată că oricine poate participa la concurs în condițiile în care sunt îndeplinite condițiile cerute de metodologie. ”N-ai voie să îngrădești dreptul unei persoane de a participa la un alt concurs. E dreptul fiecăruia de a participa la orice concurs dorește. Participarea la un concurs poate fi îngrădită de o instanță”, a declarat, pentru HotNews, Florian Lixandru, secretarul de stat pentru învățământul preuniversitar, cel care a aprobat nota trimisă în teritoriu. Pe 25 iulie 2019, fostul ministru al Educației, Ecaterina Andronescu declara că profesorii care au primit sub nota 5 la proba scrisă de la titularizare nu vor mai fi primiți ca suplinitori, și la fel și 3.960 de profesori care s-au retras din examenul de titularizare. Andronescu spunea atunci că o astfel de măsură ar putea crește calitatea predării în învățământul preunivesitar, după model universitar. Pe 27 august 2019, Ministerul Educației se răzgândește și trimite o notă către inspectorate prin care le spune că toate persoanele care îndeplinesc condițiile din metodologie se pot înscrie la concursurile organizate la nivel județean și în București (n.r. concursul de suplinire), indiferent de notele obținute anterior. Integral: https://www.hotnews.ro
Reteaua din Maramures care tinea in sclavie copii din Germania avea “cartite” in politie si administratie Liderii gruparii din Maramures care aducea copii din Germania pentru “reeducare” si-au asigurat complicitatea unor persoane care fac parte din diferite autoritati locale – politie, primarie, asistenta sociala, au declarat surse judiciare pentru Ziare.com. Aceste detalii ar aparea in referatul procurorilor Directiei de Investigare a Infractiunilor de CriminalitateOrganizatasi Terorism (DIICOT), prin care s-a cerut arestarea a 6 persoane implicate in acest caz.”Angajatii statului le ofereau informatii in legatura cu controalele si verificarile efectuate periodic de Directia Generala de Asistenta Sociala si Protectia Copilului Maramures. Atunci cand controalele erau efectuate, copiii erau sedati, nu erau lasati singuri niciodata cu inspectorii si erau supravegheati strict pentru a nu intra in contact cu persoanele exterioare proiectului. Aceeasi modalitate de operare a fost practicata si atunci cand Projekt Maramures primeste vizita unor oficiali din Germania”, explica sursele citate. Fondurile statului german au fost deturnate. Potrivit datelor din ancheta, fondurile banesti asigurate de statul german pentru finantarea activitatii acestui proiect sunt insusite de catre membrii grupului. Surse judiciare au explicat pentru Ziare.com ca suspectii utilizau mai multe metode ilicite practicate pentru a asigura o aparenta de legalitate, dar nu respectau principiile si regulile folosirii fondurilor respective in scopurile dedicate. Vorbim despre copii care sunt luati de statul german in custodie de la parintii lor, dupa care sunt incredintati organizatiei respective pentru a intra in “programul de reabilitare”, promovat de initiatorul si coordonatorul acesteia, Schumann Bert Sieghard, ajutat de sotia sa si de mai multi cetateni romani. Metodele barbare de reeducare. Integral:http://www.ziare.com
Ce vrea sa faca Firea in Cismigiu: O “autostrada de pietris” ar putea spinteca cel mai vechi parc din Bucuresti Desi sustine ca vrea doar sa redea Gradinii Cismigiu farmecul de odihinoara, administratia Capitalei ia, totusi, in calcul pavarea unor spatii verzi, taierea a zeci de arbori, dar si cresterea numarului de magazine din parc. Inca de la finele lunii iunie, Gabriela Firea le-a propus consilierilor generali sa adopte un proiect de hotarare pentru reamenajarea peisagistica a Gradinii Cismigiu. In respectivul proiect de hotarare nu erau trecute, insa, date clare privind lucrari pe care Primaria Municipiului Bucuresti (PMB) ar urma sa le faca in parc. Se mentiona, in schimb, doar ca reamenajarea – al carei scop era sa revitalizeze parcul si sa-i puna obiectivele in valoare – urma sa dureze 3 ani si sa coste cel mult 46.874.455 de lei (adica circa 10 milioane de euro). Inca de la acel moment, mai multi consilieri generali din Opozitie au avertizat ca – desi in mod evident Gradina Cismigiu ar trebui reamenajata – modul in care vrea sa o faca Gabriela Firea ridica mari semne de intrebare, din mai multe motive. Printre aceste motive, sustineau consilierii, se numara faptul ca primaria n-a pus in dezbatere publica documentatia in care erau descrise lucrarile necesare pentru reamenajarea parcului. Or – in conditiile in care Gradina Cismigiu este primul parc din Capitala si are valoare istorica – orice modificare i s-ar aduce ar trebui dezbatuta si analizata pe larg, mai sustineau consilierii. In ciuda acestor avertismente, proiectul care pune bazele reamenajarii Gradinii Cismigiu a fost adoptat. In aceste conditii, intrebarea este: ce lucrari urmeaza sa se faca in Cismigiu? Iata ce sustin autoritatile, dar si ce evita sa spuna…..Printre altele, ALPAB ne-a comunicat ca vrea sa consolideze ansambluri, sa reconditioneze alei si mobilier si sa revitalizeze vegetatia, astfel incat gradina sa isi recapete cat mai mult din farmecul initial. Ceea ce institutia n-a mai mentionat, insa, este ca documentatia – pe care Ziare.com a obtinut-o pe surse – contine si o serie de lucrari controversate, care risca sa distruga identitatea celui mai vechi parc din Bucuresti. Iata cateva dintre ele. O “autostrada de pietris” ar putea spinteca gradina. Documentantia – pe care PMB refuza sa o faca publica – prevede ca traseul aleilor din Cismigiu n-ar trebui sa sufere modificari esentiale. Acestea ar trebui doar retrasate si refacute integral, din cauza ca sunt foarte uzate. La finalul lucrarilor, aleile, pe care ar urma sa circule si masini, ar putea fi acoperite cu un strat de beton asfaltic sau de piatra bruta. In schimb, aleile destinate doar pietonilor ar trebui acoperite doar cu pietris sau cu dale pietonale. Pana aici, lucrurile nu par sa stea chiar atat de rau. Integral: http://www.ziare.com
Dăncilă va continua cu operațiile estetice, ca până de alegeri să arate la fel ca Iohannis Mulți analiști au speculat că operațiile estetice pe care și le-a făcut liderul PSD Viorica Dăncilă sunt niște cochetării specific femeiești. Informația este falsă, adevăratul scopt al premierului este să ajungă să semene cât mai mult cu președintele Klaus Iohannis până la alegeri, ca să voteze fraierii tot cu ea, din greșeală. „Ridicarea pomeților a fost doar începutul. Vom urma să-i depărtăm un pic ochii, să-i lățim maxilarul și nasul un pic și să-i punem niște dinți mai lați”, a declarat medicul estetician ce se ocupă de transformarea Vioricăi Dăncilă. „Poate vi se pare dificil, dar nu e, avem tehnologia necesară, se poate face foarte repede dacă ai bani”, a confirmat acesta. Integral: https://www.timesnewroman.ro
13 Raspunsuri la Revista Presei – 30 august. “Cum ajunge un criminal sa faca 5 ani de inchisoare si un violator doar 3.”
mar30/08/2019 at 10:01
Metodele practicate în tabăra de reeducare duc cu metodele practicate de naziști în lagărele de concentrare. În opinia mea și nu cred că greșesc, în tot programul sunt persoane care are/a avut afinități/pasiuni legate de neo nazism și s-a gândit să le practice la distanță pentru că ”acasă” era exclus să o poată face.
mar30/08/2019 at 11:20
https://www.g4media.ro/cine-sunt-cei-cinci-judecatori-de-la-curtea-suprema-care-vor-face-parte-din-biroul-electoral-central-pentru-alegerile-prezidentiale.html
Tzepelica30/08/2019 at 13:27
Fantele de Obor, Teodorovici, vrea să fie şeful organizaţiei de femei a PSD şi să se ocupe de creşterea natalităţii.
Adica vrea sex pe gratis, cum s-ar zice…😃
dada30/08/2019 at 14:08
psd și tactica pământului pârjolit :
https://www.g4media.ro/constructorul-spaniol-al-autostrazii-lugoj-deva-il-acuza-pe-ministrul-cuc-de-rezilierea-abuziva-a-contractului-si-aduc-acuzatii-grave-catre-cnair-lotul-3-este-finalizat-si-asteapta-receptia.html
Eugen Vasilescu30/08/2019 at 16:38
https://www.g4media.ro/sondaj-imas-europa-fm-iohannis-conduce-cu-446-urmat-de-dan-barna-cu-173-dancila-pe-locul-cinci.html
barna la 17% este mult sub ponta+tariceanu la 26% – e timpul ca usr+ sa se miste mai convingator.
ponta + tariceanu+psd > pnl ??
Intamplator30/08/2019 at 16:44
Buna ziua….”sondaje…sondaje…sondaje”….votul e emoțional ….și cum tocmai s a descoperit o decizie a CCR din 2011,nu pot fi organizate locale și parlamentare in aceasi zi(sursa G4media )deci cel mai bun “sondaj”va fi la locale
Intamplator30/08/2019 at 16:46
ps….toate sondajele dădeau alde între 7-12%la europarlamentare
ps2 toate sondajele o dădeau învingătoare detașată pe Hilary in 2016
desy.demeter30/08/2019 at 16:49
Si Geoana si Ponta erau anuntati invingatori de sondaje. 🙂
Cetatean30/08/2019 at 16:58
Trebuie sa recitesc decizia aceea, am impresia ca nu este interzisa comasarea in orice conditii, ci in “acele” conditii din 2012, care nu cred ca sunt aceleasi ca cele de la anul. Voi vedea.
In orice caz, asta inseamna ca e mai rau decat scenariul prevestit de mine (cvasi-neguivernabilitate pana la alegerile locale, daca pica Dancila).
Cetatean30/08/2019 at 17:13
Am recitit decizia 51/2012 a CCR. Mi-am reimprospatat memoria.
CCR a respins legea pe motive intrinseci pentru ca:
– “Importanța și necesitatea măsurilor de reducere a cheltuielilor bugetare într-un context de criză economică – incontestabile de altfel nu se pot constitui însă în argumente care să susțină, în orice condiții, restrângeri ale exercițiului unor drepturi sau ale unor libertăți”
– “Curtea mai reține că organizarea la aceeași dată a celor două categorii de alegeri determină încălcarea dreptului de a fi ales, prevăzut de art. 37 din Constituție…. Or, legea criticată prevede că, în cazul organizării și desfășurării alegerilor pentru Parlament la aceeași dată cu alegerile pentru autoritățile administrației publice locale, o persoană nu poate candida în același timp pentru funcția de primar și pentru un mandat de deputat sau de senator și nici pentru funcția de președinte al consiliului județean și pentru un mandat de deputat sau de senator”
– “În motivarea sesizării se mai susține că legea criticată încalcă prevederile art. 1 alin. (5) din Constituție coroborate cu cele ale art. 15 alin. (2), art. 16 alin. (1), art. 124 alin. (3) și ale art. 126 alin. (6). Aceasta întrucât legea stabilește o prelungire cu aproximativ 6 luni a mandatelor aleșilor locali, aflați în prezent în funcție, de vreme ce aceștia și-au dobândit mandatele ca urmare a alegerilor ce au avut loc în iunie 2008.”
Primul argument al PDL-ului era oricum era de doi lei, respingerea lui a fost facuta usor.
Al doilea argument a fost respins cu o argumentatie puternica, si se deduca ca daca alegerile ar fi decalate cu 1-2-3 saptamani, ele se pot tine la date apropiate. Important este sa nu se tina simultan.
Al treilea argument (nevoia de prelungire a mandatelor alesilor locali) a constituit cel mai bun temei de respingere. Argumentatia CCR e imparabila aici: “Pe de altă parte, redimensionând durata mandatelor în curs ale aleșilor locali, legea criticată încalcă principiul neretroactivității legii, consacrat de art. 15 alin. (2) din Legea fundamentală”.
Insa conditiile 1 si 3 nu se aplica in 2020. Asa incat ramane o singura problema substantiala: cele doua tipuri de alegeri sa nu fie fix in aceeasi zi, lucru interzis explicit de CCR.
Insa ele pot fi la interval de minim o zi: sambata si duminica, bunaoara (daca s-a putut desfasura referendumul ala pentru “familie”, inseamna ca se poate gestiona, tehnic, alegeri in doua zile). Sau de o saptamana, mai respirabil si mai fezabil
Trecerea la votul in doua tururi nu se poate face, caci ar insemna modificarea legislatiei cu mai putin de un an inainte de alegeri, ceea ce CCR a respins si in Decizia 51/2012, si in decizia 334/2013 privind cvorumul la referendum.
Ca sa rezum: anticipate odata cu locale e imposibil. Putin inainte sau putin dupa, se poate.
Vot pentru primari in doua tururi, nu se poate. Ar pica la CCR.
Cetatean30/08/2019 at 17:53
Dupa ce a fost lasata cu chilotii juridici in vine, Savonea reactioneaza ca o tzatza:
https://www.hotnews.ro/stiri-esential-23340472-sectia-pentru-judecatori-din-csm-nu-acceptam-ordine-presedinte-aflat-campanie.htm
“„Transmiterea de către președintele României Klaus Iohannis, în termeni categorici, a unor directive către Secția pentru judecători, despre cum trebuie să interpreteze și să aplice normele privind statutul judecătorilor este inacceptabilă.
Secția pentru judecători nu acceptă ordine de la nicio altă putere în stat, cu atât mai mult de la un președinte aflat în campanie, care dorește să atragă justiția în bătălia politică”, afirmă Secția pentru Judecători, condusă de Lia Savonea”.
Ma vad nevoit sa repozitionez iarasi lucrurile:
1. Campania electorala inca nu a inceput, oficial. Deci Presedintele nu este in campanie.
(Daca e sa ne luam dupa comportamentul Liei Savonea, si ea isi face campanie electorala, pentru ca va candida pe listele PSD in 2020. Este rezonabil sa se presupuna asa ceva, avand in vedere actiunile sale).
2. Presedintele nu a transmis oficial nici o directiva, intrucat la CSM nu s-a inregistrat nici un document emis de Presedinte. Aceasta a facut doar o conferinta de presa.
3. CSM nu “interpreteaza si aplica” (despre Garbovan), caci nu este organ jurisdictional (instanta de judecata) decat in materia raspunderii dicciplinare. In cazul Garbovan, CSM a luat o decizie administrativa nu una jurisdictionala. Or, deciziile administrative sunt supuse criticii publice si mai ales contestarii in Justitiei.
Hai sictir, independento-plastelor de la CSM!
Tzepelica30/08/2019 at 18:42
Si la Constanta, Vasilica a fost intampinata cu mult entuziasm:😃
“Veţi ajunge după gratii, mama voastră de pramatii!”
mar30/08/2019 at 23:55
Poza face cât 1000 de cuvinte…din nefericire mulți zburdă fără medicație în această țară. Cred că este necesar introducerea controlului psihiatric periodic cu caracter de obligativitate pentru parlamentari. – ”Senator PSD: ”Cioloș și Barna, niște descreierați care vor să ducă România la sapă de lemn/ Se cațără cu scara pe evenimente emoționale gen Colectiv, Caracal, 10 august, prostii de genul ăsta””
https://www.g4media.ro/senator-psd-ciolos-si-barna-niste-descreierati-care-vor-sa-duca-romania-la-sapa-de-lemn-se-catara-cu-scara-pe-evenimente-emotionale-gen-colectiv-caracal-10-auguust-prostii-de-genul-asta.html
« Revista Presei – 31 august. “Într-o soțietate fără moral și fără prințip… trebuie să ai și puțintică diplomație!”(I.L.Caragiale)
Barbut la CSM: asta are, asta n-are, care e câștigătoare? Savonea! »

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 articolul 85
 CCR 

CCR 
 CCR 
 CCR 
 CSM 
 CSM 
 CSM